b'\n_START_ARTICLE_\nNiels Helveg Petersen\n_START_SECTION_\nOppvekst og utdannelse\n_START_PARAGRAPH_\nNiels Helveg Petersen var s\xc3\xb8nn av folketingsmedlem og minister Kristen Helveg Petersen og borgmester i K\xc3\xb8benhavn Lilly Helveg Petersen. Ogs\xc3\xa5 Niels Helveg Petersens s\xc3\xb8nner, Morten Helveg Petersen og Rasmus Helveg Petersen, har v\xc3\xa6rt medlemmer av Folketinget for Det Radikale Venstre._NEWLINE_Han tok middelskoleeksamen ved Nyk\xc3\xb8bing S. Borger- og Realskole i 1954 og ble student fra Stenhus Kostskole (n\xc3\xa5 kjent som Stenhus Gymnasium og HF) i Holb\xc3\xa6k i 1957. Deretter ble han cand.jur. fra K\xc3\xb8benhavns Universitet i 1965 med studieopphold i statsvitenskap ved Stanford University i California 1961\xe2\x80\x9362._NEWLINE_I studietiden var han medlem av Radikal Ungdoms hovedstyre, redakt\xc3\xb8r av Libert\xc3\xa9 (Radikale Studerendes blad) samt av Studenterbladet, organ for Danske Studerendes F\xc3\xa6llesr\xc3\xa5d. Han var ogs\xc3\xa5 medlem av Studenterforeningens representantskap.\n_START_SECTION_\nPolitisk karriere\n_START_PARAGRAPH_\nHelveg Petersen ble valgt til Folketinget i 1966 og var medlem av Det Udenrigspolitiske N\xc3\xa6vn samt partiets politiske ordf\xc3\xb8rer 1968-74. Han tr\xc3\xa5dte ut av Folketinget i 1974 og ble kabinettsjef hos den danske EF-kommiss\xc3\xa6r Finn Gundelach._NEWLINE_I 1977 vendte han tilbake til Folketinget og ble igjen politisk ordf\xc3\xb8rer inntil 1978. Da ble han valgt til formann for folketingsgruppen. Denne posten beholdt han til 1988, da han ble avl\xc3\xb8st av Marianne Jelved. Han var dessuten formann for Folketingets Politisk-\xc3\x98konomiske Udvalg 1982-84 og formann for Hovedstadens Udviklingsr\xc3\xa5d 1990-93._NEWLINE_Helveg Petersen var partiets kandidat til Folketinget i Nyborgkredsen fra 1964, i Fredensborgkredsen 1966-74 og i Middelfartkredsen fra 1976. I april 2008 bekjentgjorde han at han ikke aktet \xc3\xa5 ta gjenvalg.'